EILUČIŲ  JUNGIMAS  (Estija)						Lithuanian
(Vykdymo laikas – 5 sek. Pentium 200 Mhz) 
Duoti du eilučių rinkiniai – rinkinys A ir rinkinys B. Jūs turite nustatyti, ar egzistuoja tokia netuščia eilutė S, kuri būtų išreiškiama ir rinkinio A elementų (eilučių) junginiu, ir rinkinio B elementų (eilučių) junginiu. Jeigu tokia eilutė egzistuoja, reikia rasti trumpiausią. Bet kuris rinkinio elementas junginyje gali pasikartoti daugelį kartų.

Pradiniai duomenys

Pirmoje bylos MATCH.IN eilutėje įrašytas sveikasis skaičius N (0 £ N £ 100), reiškiantis rinkinio A elementų skaičių. Tolesnėse N eilučių pateikiami rinkinio A elementai – po vieną į kiekvieną eilutę. Tolesnėje eilutėje įrašytas sveikasis skaičius M (0 £ M £ 100), reiškiantis rinkinio B elementų skaičių. Tolesnėse M eilučių pateikiami rinkinio B elementai – po vieną į kiekvieną eilutę. Visi rinkinių elementai (eilutės) užrašyti didžiosiomis lotyniškomis raidėmis ir kiekvieno jų ilgis yra iš intervalo nuo 1 iki 50 imtinai.

Rezultatai
Jūsų programa rezultatą turi įrašyti į bylą MATCH.OUT. Jeigu eilutė S neegzistuoja, tai programa pirmoje ir vienintelėje rezultatų bylos eilutėje turi įrašyti 0 (nulį). Priešingu atveju turi būti įrašytas galimos trumpiausios eilutės S ilgis. Antroje bylos eilutėje turi būti pateikta eilutė S, pavaizduota rinkinio A eilučių junginiais. Eilutės turi būti spausdinamos jų jungimo tvarka atskiriant '+' (pliuso) ženklu. Trečioje bylos eilutėje analogišku formatu turi būti pateikta eilutė S, pavaizduota rinkinio B eilučių junginiais. Jeigu galimos skirtingos trumpiausios eilutės, reikia pateikti vieną iš jų. Jeigu rastąją trumpiausią eilutę kurio nors rinkinio junginiais galima pavaizduoti keliais būdais, reikia pateikti vieną iš jų.

Vertinimas
Vertinami tik absoliučiai teisingi atsakymai – jeigu rastoji eilutė nėra trumpiausia, šiam testui skiriama 0 balų. Jei visi testai, kuriems eilutė S egzistuoja, įvertinami 0 balų, tai ir visas sprendimas vertinamas 0 balų.

1 pavyzdys 
Pradiniai duomenys (byla MATCH.IN)		Rezultatai (byla MATCH.OUT)
1							0
AB
2
A
BA

2 pavyzdys 
Pradiniai duomenys (byla MATCH.IN)		Rezultatai (byla MATCH.OUT)
2							5
ABC							CB+ABC
CB							CBA+BC
2
CBA
BC